CELEX: 62008CA0274
Language: et
Date: 2009-10-29 00:00:00
Title: Kohtuasi C-274/08: Euroopa Kohtu (neljas koda) 29. oktoobri 2009 . aasta otsus — Euroopa Ühenduste Komisjon versus Rootsi Kuningriik (Liikmesriigi kohustuste rikkumine — Direktiiv 2003/54/EÜ — Artikli 15 lõige 2 — Artikli 23 lõige 2 — Elektri siseturg — Siseriiklike võrkudega ühendamise ja juurdepääsu tingimuste, sealhulgas edastamise ja jaotamise tariifide arvutamise või kehtestamise aluseks oleva metoodika eelnev heakskiitmine — Siseriiklik reguleeriv asutus)

19.12.2009   
            
            
               ET
            
            
               Euroopa Liidu Teataja
            
            
               C 312/8
            
         Euroopa Kohtu (neljas koda) 29. oktoobri 2009. aasta otsus — Euroopa Ühenduste Komisjon versus Rootsi Kuningriik
   (Kohtuasi C-274/08) (1)
   
   (Liikmesriigi kohustuste rikkumine - Direktiiv 2003/54/EÜ - Artikli 15 lõige 2 - Artikli 23 lõige 2 - Elektri siseturg - Siseriiklike võrkudega ühendamise ja juurdepääsu tingimuste, sealhulgas edastamise ja jaotamise tariifide arvutamise või kehtestamise aluseks oleva metoodika eelnev heakskiitmine - Siseriiklik reguleeriv asutus)
   2009/C 312/12
   Kohtumenetluse keel: rootsi
   
      Pooled
   
   
      Hageja: Euroopa Ühenduste Komisjon (esindajad: B. Schima ja P. Dejmek)
   
      Kostja: Rootsi Kuningriik (esindaja: A. Falk)
   
      Kohtuasja ese
   
   Liikmesriigi kohustuste rikkumine — Euroopa Parlamendi ja nõukogu 26. juuni 2003. aasta direktiivi 2003/54/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ (EÜT L 176, lk 37; ELT eriväljaanne 12/02, lk 211), artikli 15 lõike 2 punktide b ja c ning artikli 23 lõike 2 punkti a rikkumine — Vertikaalselt integreeritud ettevõtjas tootmis- ja jaotamishuvide vahelise funktsionaalse eraldatuse tagamata jätmine — Reguleerivale asutusele kohustuse kehtestada või enne jõustumist heaks kiita siseriiklike võrkudega ühendamise või neile juurdepääsu tingimuste kehtestamise metoodika panemata jätmine
   
      Resolutsioon
   
   
               1.
            
            
               Kuna Rootsi Kuningriik
               
                           —
                        
                        
                           ei ole võtnud Euroopa Parlamendi ja nõukogu 26. juuni 2003. aasta direktiivi 2003/54/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ, artikli 15 lõike 2 punktide b ja c kohaselt vastu vajalikke õigusnorme, et tagada vertikaalselt integreeritud ettevõtjas tootmis- ja jaotamishuvide vaheline funktsionaalne eraldatus,
                        
                     
                           —
                        
                        
                           ega ole pannud siseriiklikule reguleerivale asutusele direktiivi 2003/54 artikli 23 lõike 2 punkti a kohaselt kohustust kehtestada või enne jõustumist heaks kiita vähemalt metoodika, mida kasutatakse siseriiklike võrkudega ühendamise ja neile juurdepääsu tingimuste, sealhulgas edastamise ja jaotamise tariifide arvutamisel või kehtestamisel,
                        
                     siis on ta rikkunud sellest direktiivist tulenevaid kohustusi.
            
         
               2.
            
            
               Mõista kohtukulud välja Rootsi Kuningriigilt.
            
         
      (1)  ELT C 236, 13.9.2008.